Title: HAAPSALU LINNAVOLIKOGU
Author: Haapsalu Linna Volikogu
Last saved by: Asta Urb
Company: Haapsalu Linnavalitsus

K O R R A L D U S

Haapsalu,			    28. mai 2008 nr 390

Loa andmine Põhja Eesti Regionaalhaigla
verekeskusele ürituse „Doonoritelk”
korraldamiseks Haapsalus 

Läbi vaadanud Põhja Eesti Regionaalhaigla verekeskuse (registrikood 90006399, Ädala 2, Tallinn, edaspidi Korraldaja) 06.03.2008 taotluse (reg nr 14-1.6/1345) ürituse „Doonoritelk” korraldamiseks Haapsalus Lossiplatsil ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, Haapsalu linna avaliku korra eeskirja punktist 4.3, Teede ja tänavate sulgemise maksumääruse punktidest 2, 3, 4.3.3, 4.4, 5, 6 ja haldusmenetluse seadusest Haapsalu Linnavalitsus 

k o r r a l d a b:

1.	Lubada Põhja Eesti Regionaalhaigla verekeskusel korraldada 11. ja 12. juunil 2008 kella 09.00-19.00 Haapsalus Lossiplatsil üritus „Doonoritelk”.  
2.	Ürituse Korraldajal korraldada koostöös OÜ-ga Lääne Teed liikluse korraldus Lossiplatsil ja ürituse lõppedes endise liikluskorralduse taastamine. 
3.	Ürituse ajal tagab avaliku korra ja avaliku korra eeskirja täitmise Korraldaja poolt nimetatud isik Ülo Lomp, üritust turvab G4S Eesti AS Haapsalu osakond.
4.	Korraldajal tagada territooriumi korrashoid ja üritusejärgne koristus.
5.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakonnale (Tööstuse 19, 90510 Haapsalu), AS-le Haapsalu Autobaas (Lihula mnt 27, 90506 Haapsalu), AS GoBus (Raudtee 2, 90504 Haapsalu), OÜ-le Lääne Teed (Tallinna mnt 70, 90401 Haapsalu) ja Põhja Eesti Regionaalhaigla verekeskusele (Ädala 2, 10614 Tallinn) korralduse koopia saatmisega posti teel, haridus- ja kultuuriosakonnale (K.Jõgi) ning linnakeskkonna osakonnale (E. Kallaste) korralduse koopia üleandmisega allkirja vastu.
6.	Korraldus avalikustada väljapanekuga linnavalitsuse fuajees. 
7.	Korraldus jõustub teatavakstegemisest. 
8.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest. 

Ingrid Danilov
Linnapea					Erko Kalev
					Linnasekretär